CELEX: 62020TN0091
Language: da
Date: 2020-05-15 00:00:00
Title: Sag T-91/20: Sag anlagt den 15. maj 2020 — WT mod Kommissionen

10.8.2020   
            
            
               DA
            
            
               Den Europæiske Unions Tidende
            
            
               C 262/26
            
         
      Sag anlagt den 15. maj 2020 — WT mod Kommissionen
      (Sag T-91/20)
      (2020/C 262/36)
      Processprog: engelsk
      
         Parter
      
      
         Sagsøger: WT (ved advokaterne G. Pandey og V. Villante)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af ansættelsesmyndighedens afgørelse af 7. november 2019, meddelt til sagsøgeren via ARES-systemet samme dag, om afslag på sagsøgerens klage i henhold til artikel 90, stk. 2, i vedtægten for tjenestemænd i Den Europæiske Union, indgivet den 17. juli 2019, herunder om afslag på hendes krav om en erstatning på 30 000 EUR.
               
            
                  —
               
               
                  Annullation af ansættelsesmyndighedens afgørelse af 17. april 2019 om anvendelse af en irettesættelse, jf. vedtægtens artikel 9, stk. 1, litra b).
               
            
                  —
               
               
                  Sagsøgte tilpligtes at betale sagsøgeren en erstatning på 30 000 EUR for det tab, der er lidt som følge af førnævnte anfægtede ulovlige afgørelser.
               
            
                  —
               
               
                  Det fastslås, at den krævede undersøgelse, som er anført i denne stævning, iværksættes.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af omsorgspligten og af det princip om god forvaltning, der er fastsat i artikel 41 i Den Europæiske Unions charter om grundlæggende rettigheder.
               
            
                  2.
               
               
                  Andet anbringende om tilsidesættelse af den rimelige frist, der er fastsat i artikel 41 i chartret om grundlæggende rettigheder, og af retssikkerhedsprincippet og tilsidesættelse af vedtægtens artikel 12a (forbud mod chikane) og anlæggelse af et åbenbart urigtigt skøn.